Río Grande de Tárcoles

høyre|mini|Spisskokodrille i Río Grande de Tárcoles
Río Grande de Tárcoles er ei elv i Costa Rica. Den har sin opprinnelse i de sørlige fjellsidene i Cordillera Central og renner sørvestover og ut i Nicoyagolfen. Elva er 111 kilometer lang, og nedbørfeltet dekker et areal på 2 121 km², noe som omfatter store deler av Gran Área Metropolitana.

Río Grande de Tárcoles utgjør den nordlige grensa til Carara nasjonalpark, som er en del av habitatet til spisskokodrilla. Elva er populær blant turister på grunn av de mange krokodillene, som kan ses blant annet fra ei bru langs riksvei 34. I elva er det også et stort antall kaimaner, basilisker og store iguaner.

Elva er ei av de mest forurensa i landet, ettersom den tar med seg mye avfall fra byene i Gran Área Metropolitana.«Desechos del centro del país terminan en el golfo de Nicoya» , La Nación, 30. januar 2011.

Referanser

Eksterne lenker
 Tárcoles River Basin. Costa Rica av Maureen Ballestero, juli 2003

Kategori:Elver i Costa Rica
Kategori:Puntarenas' geografi
Kategori:San Josés geografi
Kategori:Alajuelas geografi